‘মা হওয়ার পর থেকে আমি একটা নতুন জীবনে প্রবেশ করেছি’,অদূর ভবিষ্যতে কাজে ফিরতে চান না দীপিকা

ওয়েব ডেস্ক: বলিউডে হার্টথ্রব অভিনেত্রী দীপিকা পাড়ুকোন(Actress Deepika Padukone) তার সদ্যজত কন্যা দুয়ার জন্য কিছুদিন কাজ থেকে বিরতি নিয়েছেন। এই সময়টা তিনি মাতৃত্বের স্বাদ উপভোগ করছেন। সদ্যজাত সন্তানের সঙ্গে সময় কাটাতেই নিজেকে কাজ থেকে দূরে সরিয়ে রেখেছেন। কাজের প্রস্তাব আসা সত্ত্বেও তিনি অদূর ভবিষ্যতে কাজে ফিরতে চান না। একথা অভিনেত্রী নিজেই জানিয়েছেন। তার কাছে সন্তানের সঙ্গে সময় কাটানোটা এখন অনেক বেশি গুরুত্বপূর্ণ বলে তিনি মনে করছেন।
দুয়ার জন্মের পর দিলজিতের বেঙ্গালুরুর শোর সময় প্রথম প্রকাশ্যে আসতে দেখা যায় দীপিকাকে। যদিও তখন ও মেয়েকে সামনে আনেননি। পরে অবশ্য দুয়াকে নিয়ে প্রকাশ্যে এসেছেন অভিনেত্রী।
প্রসঙ্গত, গত ৮ সেপ্টেম্বর মা হয়েছেন দীপিকা পাড়ুকোন তারপর কিছুদিন ব্যাঙ্গালুরুতে নিজের মায়ের কাছে ছিলেন। বলাবাহুল্য নতুন জীবন নিয়ে ভীষণ ব্যস্ত অভিনেত্রী! অনুরাগীদের অনেকেরই প্রশ্ন তাহলে কবে বড় পর্দায় ফিরবেন তিনি। গতকাল ‘Waves Summit 25’ এর মঞ্চে নিজের মাতৃত্ব নিয়েও বক্তব্য রাখলেন দীপিকা। যেখানে শাহরুখ খান,আলিয়া ভাট, রনবীর কাপুর,হেমা মালিনি,অক্ষয় কুমার,রজনীকান্ত সহ আরো অনেকে উপস্থিত ছিলেন।
দীপিকা তার বক্তৃতায় বলেন মা হওয়ার পর থেকে আমি একটা নতুন জীবনে প্রবেশ করেছি। মা হওয়া মানে আর একটা নতুন জীবনের সঙ্গে জড়িয়ে যাওয়া। এতদিন নিজের কেরিয়ার, উচ্চাকাঙ্ক্ষা কিংবা অর্থ উপার্জন নিয়ে আমি চিন্তাভাবনা করতাম। এখন চিন্তাভাবনা একেবারেই পাল্টে গেছে। নতুন একজন এসেছে যার সবকিছু আমার ওপরেই নির্ভরশীল। তার প্রতি যত্নশীল হওয়াটাই আমার এখন প্রধান প্রায়োরিটি।
আমি সবসময় মা হতে চেয়েছি। মা হওয়ার প্রতিটি মুহূর্ত আমি উপভোগ করেছি। মায়ের জীবন যে একেবারে অন্যরকম তার উত্তর আমি এতদিনে পেয়ে গেছি। প্রতিটি মুহূর্তে তার কথা ভেবেই সিদ্ধান্ত নিতে হয়।